แน่วแน่
....ทีมข่าวการเงิน
11 ส.ค. 2554

....ทีมข่าวการเงิน
ยิ่งใกล้วันเกษียณอายุราชการ แต่ดูปลัดกระทรวงการคลัง “สถิตย์ ลิ่มพงศ์พันธุ์” จะยิ่งสดใสเป็นพิเศษ
เพราะมีงาน “ประธานสถาบันวิทยาการเศรษฐกิจและการคลัง” (Economics and Finance Academy) รออยู่ ล่าสุดจัดอบรมจบไปแล้ว 2 รุ่น
เท่ากับว่าตั้งแต่เดือน ต.ค.นี้ ทั่นปลัดจะย้ายฟากทำงานจากริมคลองประปา ไปแถวๆ ตึกทิปโก้ ถนนพระราม 6 น่ะเองฮ่าๆ
ส่วนธุรกิจน่ะ ปลัดสถิตย์ อุบไต๋อีกแล้ว บอกว่า ที่แน่ๆ ไม่เดินรอยตามหม่อมเต่า ม.ร.ว.จัตุมงคล โสณกุล อดีตปลัดคลัง ที่เปิดร้านอาหารหรูกลางใจเมืองแน่
กระจิบข่าวแย็บว่า...ปกติแล้วข้าราชการที่ใกล้เกษียณเค้าต้องไปต่างประเทศกันนา...
“คงไม่ไปหรอก จริงๆ ไม่ชอบ เพราะเคยทำงานอยู่ในต่างประเทศมานานแล้ว” สถิตย์ บอก
และย้ำว่า “แม้แต่ล่าสุดที่จะไปดูงานเวิลด์เอ็กซ์โปที่เซี่ยงไฮ้ผมก็ยังขอไม่ไปเลย”
“...ถ้าอยากไป คงไปใกล้ๆ แถวเมืองต้าลี่แค่นั้น”
โห...ยกนิ้วให้เลย!!